”Sådan ser man ud, når man er en kun få timer gammel løveunge, der er blevet forladt af sin mor”. Sådan skriver Aalborg Zoo på sin Instagram mandag eftermiddag. Søndag fødte Aalborg Zoos hunløve Yenny den lille unge, men desværre viste hun ingen interesse for sin nyfødte. Derfor forsøger Aalborg Zoo nu at få Yennys søster Yanna til at adoptere den lille unge. Yanna fødte selv tre unger for tre uger siden, og hun har foreløbig taget godt imod den lille ny. Men det er svært for den lille løve at være tre uger bagud. Du kan følge alle ungerne i fødehulen på webkamera på Aalborg Zoos hjemmeside .

Opsummering:
Søndag kom en lille ny løveunge til verden i Aalborg Zoo. Desværre vil løvemor ikke have noget med den at gøre.